EkBass/fiwiki-20250220-pages-articles huggingface dataset:
Lennart Nylander

Petter Lennart Alexander Nylander (13. helmikuuta 1886 Hammars, Porvoon maalaiskunta – 4. toukokuuta 1967 Porvoo) oli suomalainen kunnansihteeri ja ruotsin kielellä kirjoittanut kirjailija. Nylander opiskeli 1907–1908 Porvoon kansankorkeakoulussa. Hän oli 1911–1912 Borgåbladet-lehden toimittajana, oli myös jonkin aikaa August Eklöfin palveluksessa ja toimi sitten Porvoon maalaiskunnan kunnansihteerinä 1922–1951. Nylander julkaisi ensimmäisen runokokoelmansa 17-vuotiaana. Hän kirjoitti sitten useita näytelmiä Hammarsin nuorisoseuran näyttämöä varten, jossa hän toimi myös itse näyttelijänä. == Teoksia == * Blåa rosor ; dikter af L. N. Författare, Borgå 1906 * När drängin blei måg : teaterstycke i 1 akt. Författare, Borgå 1908 * De ungas seger : nykterhetspjes. Finlands Svenska Nykterhetsförbund, Helsingfors 1908 * Första maj : sceniskt utkast i en akt med sång. Dramatiska skrifter för ungdoms- och nykterhetsföreningarna / utgivna av L.N.; N:o 1. Borgå 1912 * Emigranten : skämt i en akt. Dramatiska skrifter för ungdoms- och nykterhetsföreningarna / utgivna av L.N.; N:o 2. Borgå 1912 * I skogen : dramatisk framställning. Dramatiska skrifter för ungdoms- och nykterhetsföreningarna / utgivna av L.N.; N:o 3. Borgå 1913 * Stina ska' gift sej : skämt i en akt. Dramatiska skrifter för ungdoms- och nykterhetsföreningarna / utgivna av L.N.; N:o 4. Borgå 1917 * Bland aristokrater : lantliga bilder i en akt, teoksessa Teater. Saml. 5. Ungdomsföreningarnas teaterbibliotek 13-15. Söderström, Helsingfors 1919 * En kvinnofråga : dramatiskt skämt i två akter. Borgåbladets teaterbibliotek 1. Tryckeri- och tidnings, Borgå 1924 * I väntan på våren : ett litet lustspel i två akter. Borgåbladets teaterbibliotek 3. Tryckeri- och tidnings, Borgå 1925 * Lek och allvar : komedi i två akter. Borgåbladets teaterbibliotek 7. Tryckeri- och tidnings, Borgå 1926 * Makterna : folkpjes i två akter. Borgåbladets teaterbibliotek 10. Tryckeri- och tidnings, Borgå 1928 * Älvornas skyddsling : sago- och sångspel i två akter. Borgåbladets teaterbibliotek 15. Tryckeri- och tidnings, Borgå 1929 * Festkantat vid folkskolornas i Borgå socken 50-årsjubileum. Borgå 1930 * I sommarpensionatet : komedi i två akter. Borgåbladets teaterbibliotek 18. Tryckeri- och tidnings, Borgå 1930 * Folket vid skeppshamnen. Söderström, Helsingfors 1931 * Blind eller seende : verspel i en akt. Borgåbladets teaterbibliotek 57. Tryckeri- och tidnings, Borgå 1937 * Den ljusa fregatten : folkskådespel i tre akter. Borgåbladets teaterbibliotek 76. Tryckeri- och tidnings, Borgå 1938 * Orgel och harpa. Schildt, Helsingfors 1942 * Borgå socken i snabbild. Söderström, Helsingfors 1950 (suomeksi nimellä Porvoon pitäjä pikakuvina ; suom. Toivo Valtonen. Söderström, Helsinki 1951) == Lähteet == * * Itä-Uudenmaan maakuntakirjailijat : Lennart Nylander Luokka:Suomenruotsalaiset kirjailijat Luokka:Vuonna 1886 syntyneet Luokka:Vuonna 1967 kuolleet
David Alroy

David Alroy eli Menahem oli 1100-luvulla vaikuttanut juutalaisen messiaanisen liikkeen johtohahmo. Alroyn tarina tunnetaan Benjamin Tudelalaisen kertomuksesta ja hän on myös fiktiivisen Benjamin Disraelin teoksen Wondrous Tale of Alroy (1839) päähenkilö. ==Elämäkerta== Alroy syntyi Amadiyan kaupungissa Mosulin kaupungin itäpuolella. Hänen alkuperäinen nimensä oli Menahem ben Solomon. David nimeä hän alkoi käyttää julistettuaan itsensä juutalaisten kuninkaaksi. Alroyn johtamasta liikkestä kertovat historialliset lähteet ovat usein ristiriitaisia. Messiaaninen juutalainen liike oli saanut alkunsa mahdollisesti vuoristojuutalaisten keskuudessa Kaukasiassa. Yksi messiaan saapumisen merkkinä pidettiin islamin ja kristinuskon keskenäistä kamppailua ensimmäisen ristiretken alettua. Ristiretkeen liittyi myös juutalaisvastaisia verilöyöyjä. Alroyn Eliaksi julistautunut isä johti aikanaan tätä juutalaista liikettä. Lopulta Alroy julistettiin messiaaksi. Alroy oli sopiva henkilö asemaansa, sillä hän oli opiskellut Bagdadissa, tunsi niin muslimien tavat kuin juutalaisen mystiikan, minkä lisäksi häntä pidettiin taitavana taikurina. Liikkeen kannattajat alkoivat levittää tarinaa saapuneesta messiaasta kehottaen juutalaisia rukoilemaan ja paastoamaan. Liike sai kuitenkin myös vastustajia ja lopulta se tukahdutettiin. Liikken tukahduttamisen jälkeen Alroy siirtyi Amadiyaan, joka tuolloin oli tärkeä muslimien tukikohta näiden sotaretkillä Edessaa (nyk. Şanlıurfa) vastaan. Alroy suunnitteli linnoitetun kaupungin valtaamista kannattaineen, joita kutsuttiin Amadiyaan Persiasta, Mosulista ja Azerbaidžanista. Saapujia neuvottiin tulemaan piilotettuen aseiden kanssa odottamaan lisäneuvoja. Häntä tukivat myös paikaa samaan tapaan tavoitelleet jesidit. Alroyn kyvyistä levitettiin huhuja, joiden mukaan hän oli esimerkiksi seldžukkisulttaanin vankina ollessaan käyttänyt taikuutta pakoon päästäkseen. Taikauskoisiin paikallisiin tällaiset tarinat tekivät vaikutuksen. Ennen suunnitelmien toteutumista Alroy murhattiin. Tarinan mukaan murhasta oli vastuussa hänen viranomaisten lahjoma appinsa. Alroyn tarina tunnetaan Benjamin Tudelalaisen kertomuksesta. Benjamin mukaan Alroy kuoli vuoden 1160 paikkeilla, mutta on todennäköistä että Alroy oli kuollut jo aikaisemmin. Alroyilla oli kannattajia vielä hänen kuolmansa jälkeen. Azerbaidžanissa heidät tunnettiin menahemiitteina. Yhdistyneen kuningaskunnan pääministeri Benjamin Disraeli julkaisi vuonna 1839 Alroysta kertovan fiktiivisen teoksen Wondrous Tale of Alroy. ==Kirjallisuutta== *, suom. Waldemar Churberg ==Lähteet== Luokka:Juutalaisuuden historia Luokka:Uskonnolliset johtajat Luokka:1100-luvulla syntyneet Luokka:Kuolinvuosi tuntematon
Koivuposliinikas

Koivuposliinikas (Pheosia gnoma) on hyvin yleinen keskikesän yöperhoslaji. == Koko ja ulkonäkö == Siipien pohjaväri on valkoinen. Etusiiven etureunassa, lähellä siiven kärkeä on likimain siiven puoleen väliin ulottuva musta laikku ja takareuna on musta koko siiven leveydeltä. Siiven ulkoreunasta takareunaa kohti työntyy ruskea alue, joka vaalenee etureunastaan ja ulottuu siiven tyveen saakka. Etusiiven takakulmassa takareunan mustaan vyöhykkeeseen työntyy leveä, valkoinen kiilanmuotoinen täplä. Takasiivet ovat vaaleat, etureunastaan ruskeammat. Takasiiven poikki kulkee harmaa poikkiviiru, ja siiven takakulmassa on suuri, tummassa täplä. Pohjoisessa siipien pohjaväri on ruskea. Siipiväli vaihtelee koiraalla 35-47 mm ja naaraalla 40-52 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 248-250.Norges sommerfugler Varsin samannäköinen laji on haapaposliinikas (Pheosia tremulae). == Levinneisyys ja lentoaika == Koivuposliinikasta tavataan Pohjois-Espanjasta Keski-Euroopan kautta Venäjälle ja edelleen Venäjän Kaukoitään. Se puuttuu suurelta osin Välimeren ympäristöstä. Suomessa sitä tavataan koko maassa, mutta laji on selvästi harvinaisempi pohjoisessa. Perhoset lentävät joko kahtena sukupolvena, ensin touko-kesäkuussa ja uudelleen heinä-elokuussa tai yhtenä pitkänä sukupolvena. Hyvin lämpiminä kesinä syys-lokakuussa on tavattu jopa kolmannen sukupolven perhosia.Perhoswiki == Elinympäristö ja elintavat == Koivuposliinikas elää lehtimetsissä, niiden laitamilla, soilla ja puutarhoissa. Se on varsin yleinen, mutta yksilömäärät vaihtelevat vuosittain jonkin verran. Perhoset lentävät illan hämärtymisestä keskiyöhön, joskus aamuyöllekin. Koiraat lentävät valolle, mutta naaraita tavataan valoilta harvoin. Päivisin ne lepäävät puiden rungoilla, joilla siipikuviointi häivyttää perhosen hahmon tehokkaasti. Viileällä säällä perhonen voi viettää useita vuorokausia leväten liikkumattomana samalla paikalla. Naaras tuottaa 150-200 munaa, jotka se munii oksien kärkiosiin. Nuoret toukat elävät ryhmissä, vanhemmat yksittäin, yleensä korkealla latvustoissa. Toukka oleskelee lehden reunalla, josta sitä on vaikea havaita. Toukat ovat täysikasvuisia syyskuussa jolloin ne kehräävät harmaankotelokopan ja koteloituvat sen sisään. Kotelo talvehtii, usein kaksi kertaa. == Ravintokasvi == Toukka elää koivuilla (Betula). == Lähteet == == Aiheesta muualla == * Suomen perhostutkijain seura: koivuposliinikas * Suomen perhostutkijain seura: vaaleat nirkot - lajien erottavia tuntomerkkejä * toukka * Moths and Butterflies of Europe and North Africa * Bestimmungshilfe des Lepiforums * Vlindernet Luokka:Nirkot
Brian Bowles

Brian Bowles (s. 22. kesäkuuta 1980) on yhdysvaltalainen vapaaottelija. == Ura == Kääpiösarjassa () otteleva Bowles aloitti vapaaotteluammattilaisena vuonna 2006 ja siirtyi vuonna 2007, kolmen voitokkaan ottelun jälkeen, World Extreme Cagefighting -organisaatioon (WEC). Voitettuaan neljä ensimmäistä WEC- otteluaan, vuonna 2007 Charlie Valencian takakuristuksella ja Marcos Galvãon tyrmäyksellä sekä vuonna 2008 Damacio Pagen ja Will Ribeiron molemmat giljotiinikuristuksella, hän sai mahdollisuuden otella organisaation mestaruudesta. Ottelun hallitsevaa kääpiösarjan mestaria Miguel Torresia vastaan oli alun perin määrä tapahtua huhtikuussa 2009 olleessa WEC 40 -tapahtumassa, mutta Bowles joutui vetäytymään ottelusta selkävamman vuoksi. Ottelu Torresia vastaan tapahtui lopulta elokuussa 2009 olleessa WEC 42 -tapahtumassa, jossa Bowles voitti mestaruuden ensimmäisen erän tyrmäyksellä. Bowles puolusti mestaruuttaan maaliskuussa 2010 Dominick Cruzia vastaan, mutta kärsi tappion teknisellä tyrmäyksellä. Hän mursi ottelussa oikean kätensä, minkä vuoksi ottelu keskeytettiin kahden erän jälkeen. Cruz-ottelun jälkeen Bowlesin oli seuraavaksi määrä otella marraskuussa 2010 Wagnney Fabianoa vastaan, mutta hän joutui vetäytymään ottelusta loukkaantumisen vuoksi. Bowles on otellut vuodesta 2011 Ultimate Fighting Championshipissä (UFC), kun WEC fuusioitiin UFC:hen. Oltuaan ottelematta lähes vuoden, hän otteli maaliskuussa 2011 toisen kerran urallaan Damacio Pagea vastaan. Hän voitti ottelun samalla tavalla ja samassa ajassa kuin heidän ensimmäisellä kohtaamiskerrallaan, giljotiinikuristuksella kolmessa ja puolessa minuutissa. Bowles voitti myös toisen UFC-ottelunsa, heinäkuussa 2011 käydyn ottelun Takeya Mizugakia vastaan, minkä jälkeen hän pääsi ottelemaan mahdollisuudesta päästä UFC:n mestaruusotteluun Dominick Cruzia vastaan. Hän kuitenkin hävisi marraskuun 2011 UFC 139 -tapahtumassa Urijah Faberille. Hän luovutti ottelun toisessa erässä giljotiinikuristuksen vuoksi. Faberille kärsimänsä tappion jälkeen Bowles oli ottelematta puolitoista vuotta, mihin olivat syynä muun muassa selkävammat. Hän kohtasi neljännessä UFC-ottelussaan toukokuun 2013 UFC 160 -tapahtumassa George Roopin. Bowles sai ensimmäisessä erässä Roopin kaatumaan oikean käden lyönnillään ja pääsi yrittämään giljotiinikuristusta. Hän kuitenkin hävisi ottelun teknisellä tyrmäyksellä toisessa erässä. == Lähteet == Luokka:Yhdysvaltalaiset vapaaottelijat Luokka:Vuonna 1980 syntyneet Luokka:Elävät henkilöt
Lauri Kaila

Lauri Gustaf Gabriel Kaila (sukunimi vuoteen 1901 Johansson; 26. toukokuuta 1876 Hämeenkyrö – 26. kesäkuuta 1958 Helsinki) oli suomalainen teologian tohtori, lehtori ja kristillinen kirjailija. Kailan vanhemmat olivat rovasti Josua Johansson ja Lovisa Vilhelmina Borg. Hän pääsi ylioppilaaksi 1893 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi 1895, filosofian maisteriksi 1897, teologian kandidaatiksi 1904, teologian lisensiaatiksi 1906 ja teologian tohtoriksi 1907. Kaila vihittiin papiksi 1897. Kaila toimi Tampereen reaalilyseon lehtorina 1908–1921 sekä Helsingin suomalaisen normaalilyseon uskonnon ja filosofian alkeiden vanhempana lehtorina ja sittemmin yliopettajana 1921–1945. Kaila oli naimisissa vuodesta 1905 Karin Synnöve Schreyn kanssa. == Teoksia == * Rukouksen merkitys. Suomen lähetysseura, Helsinki 1919 * Galatalaiskirjeen selitys teoksessa Uuden testamentin selitysteos 2 nide : Apostolien teot ja kirjeitä ; toimittajat J. A. Mannermaa ja Eero Hyvärinen. WSOY 1920-1926 * Raamatun henkilöitä 1 : Joosef ja Elia. WSOY 1934 * Marttyyri : historiallinen murhenäytelmä : prologi ja kahdeksan kuvaelmaa. Kuva ja sana, Helsinki 1946 * Uskonnonopetuksen ohjeita. Kuva ja sana, Helsinki 1946 == Lähteet == * * Luokka:Suomalaiset opettajat Luokka:Suomalaiset kristilliset kirjailijat Luokka:Vuonna 1876 syntyneet Luokka:Vuonna 1958 kuolleet
Keskiryhmä

Keskiryhmään kuuluvat keskustapuolueet, liberaalit, kristillisdemokraattiset sekä vihreät puolueet Pohjoismaissa. Keskiryhmä on Pohjoismaiden neuvoston toiseksi suurin puolueryhmä. Ryhmän hallituksessa on kymmenen jäsentä. == Puolueet== Ahvenanmaa *Ahvenanmaan liberaalit Liberalerna på Åland (Lib.) *Ahvenanmaan keskusta Åländsk Center (C) *Ahvenanmaan tulevaisuus Ålands Framtid (ÅF) *Kestävä aloite Hållbart initiativ (HI) Färsaaret *Miðflokkurin (m) *Sjálvstýrisflokkurin (Sjfl.) *Sambandsflokkurin (sb) *Framsókn (Fr) Grönlanti *Atassut (A) *Demokraatit (D) *Samarbejdspartiet (Sa) Islanti *Framsóknarflokkurinn (F) *Viðreisn (V) *Miðflokkurinn (Mf) *Flokkur fólksins (Ff) Norja *Kristillinen kansanpuolue Kristeligt Folkeparti (KrF) *Keskustapuolue Senterpartiet (Sp) *Venstre (v) Suomi *Suomen Keskusta (Kesk.) *Vihreä liitto (Vihr.) *Suomen Kristillisdemokraatit (KD) *Suomen ruotsalainen kansanpuolue (RKP) Ruotsi *Keskustapuolue Centerpartiet (c) *Kansanpuolue liberaalit Folkpartiet liberalerna (fp) *Kristillisdemokraatit Kristdemokraterna (kd) *Ympäristöpuolue Vihreät Miljöpartiet de Gröna (mp) Tanska *Radikale Venstre (RV) *Venstre (V) *Liberal Alliance (LA) *Moderaterne (M) == Puheenjohtajat == Nimi Puolue Vuodet Karin Söder c 1983–1991 Gustav Björklund sfp 1989–1991 Anneli Jäätteenmäki Kesk 1991–1993 Halldór Asgrimssón F 1993–1995 Knud Enggaard V 1995–1997 Johan J. Jakobsen KrF 1997–2001 Ragnwi Marcelind kd 2001–2003 Jens Christian Larsen V 2004 Simo Rundgren Kesk 2005–2007 Dagfinn Sundsbø Sp 2007–2008 Bente Dahl RV 2008–2011 Siv Friðleifsdóttir F 2011–2012 Åsa Torstensson c 2012– ==Pääsihteerit== Nimi Vuodet Kaupunki Claes Wiklund 1983–1987 Tukholma Håkan Ekengren 1987–1989 Tukholma Martti K. Korhonen 1989–1991 Helsinki Joakim Lönnroth 1991–1993 Helsinki Jan Kløvstad 1993–1996 Oslo (Göteborg) Gunnstein Instefjord 1996–1998 Oslo Marit Momrak-Wright 1998–1999 (vik.) Oslo Lilian Hatling 1999–2000 (vik.) Oslo Marit Momrak-Wright 2000–2007 Oslo Terhi Tikkala 2007– Helsinki ==Lähteet== ==Aiheesta muualla== * Keskiryhmän kotisivu * Pohjoismaiden neuvosto - keskiryhmä Luokka:Poliittinen keskusta Luokka:Pohjoismaiden neuvosto
Härkäpää (perhonen)

Härkäpää (Phalera bucephala) on kookas, melko yleinen ja hyvin helposti tunnistettava yöperhoslaji. == Koko ja ulkonäkö == Kookas perhonen, jonka naaraat ovat koiraita suurempia ja rotevampia. Lepäävä perhonen pitää siipiään kiertyneenä ruumiin sivuille ja muistuttaa erehdyttävästi tasapaksua oksanpätkää. Etusiivet ovat kiiltävän harmaat ja niissä on himmeää poikkijuovitusta. Siiven kärjessä on laaja, melko pyöreä, kellanruskea laikku, jolla on siiven puolella punaruskea reunus. Takasiivet ovat vaalean kellanruskeat ja niiden keskiosassa on harmahtavaa väriä. Ruumis on tukeva ja perhosen niskassa on kellanruskea huppumainen tupsu. Siipiväli naaraalla 53-62 mm ja koiraalla 48-56 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 281-283. Toukka on oranssi ja siinä on viisi mustaa, katkeilevaa pitkittäisraitaa. Pää on musta ja otsalla on keltainen, Y-kirjaimen muotoinen kuvio. Toukka on kauttaaltaan pitkähköjen, vaaleiden karvojen peittämä. Täysikasvuisena se on 70-80 mm pitkä. == Levinneisyys ja lentoaika == Härkäpäätä tavataan jokseenkin koko Euroopassa aivan pohjoisimpia osia lukuun ottamatta. Idässä levinneisyys yltää Kaukasukselle ja Koreaan saakka. Suomessa se on yleinen Etelä- ja Keski- Suomessa. Pohjoisimmat havainnot ovat Oulun korkeudelta. Lentää kesäkuun alusta elokuun alkuun, huipun ollessa heinäkuun loppupuoliskolla.Perhoswiki == Elinympäristö ja elintavat == Härkäpää elää erilaisissa kuivahkoissa lehti- ja sekametsissä, pensaikoissa, puistoissa ja puutarhoissa. Yksilömäärät vaihtelevat vuosittain. Perhoset lentävät pimeän laskeutumisesta aamuyölle melko nopeasti muutaman metrin korkeudella maanpinnasta. Koiraat tulevat valolle, naaraat vain harvoin. Päivällä perhonen näyttelee katkennutta oksankappaletta ja häirittynä pudottautuu kuollutta esittäen maahan. Naaras munii suurina munaryhminä lehtien alapinnoille kaikkiaan 250-320 munaa, jotka kuoriutuvat reilua viikkoa myöhemmin. Pienet toukat elävät suurissa ryhmissä, joissa voi olla jopa 150 toukkaa ja viihtyvät auringonpaisteessa lehtien yläpinnoilla. Viimeisen toukkavaiheen alkaessa ryhmät hajoavat. Toukat ovat täysikasvuisia elokuun lopulla ja kulkevat pitkiäkin matkoja etsien sopivaa koteloitumispaikkaa, jonka löydettyään ne kaivautuvat maahan useiden senttimetrien syvyyteen ja rakentavat sinne pienen onkalon. Kotelo talvehtii, joskus kaksikin kertaa. == Ravintokasvi == Toukka elää monilla lehtipuilla ja pensailla, etenkin koivuilla (Betula) ja pajuilla (Salix). == Lähteet == == Aiheesta muualla == * Laji.fi: Härkäpää (Phalera bucephala) * Suomen perhostutkijain seura: härkäpää *Suomen Perhoset: Härkäpää * toukka * Moths and Butterflies of Europe and North Africa * Bestimmungshilfe des Lepiforums * UniProt: Taxonomy - Phalera bucephala * Global Biodiversity Information Facility (GBIF): Phalera bucephala * Centre for Agriculture and Biosciences International (CABI): Phalera bucephala (buff tip moth) Luokka:Nirkot
Timašovsk

thumb|250px|Timašovskin luostari Timašovsk () on Venäjällä Krasnodarin aluepiirissä sijaitseva kaupunki ja kaupunkikunta sekä on 106 130 asukkaan (2010) Timašovskin piirin keskus. Vuoden 2010 väestönlaskennan mukaan kaupungissa asui 53 924 henkeä, minkä lisäksi Timašovskin kaupunkikunnassa asui tuolloin 78 maaseutuasukasta. ==Lähteet== ==Aiheesta muualla== * Kaupunkikunnan kotisivut (adm-timashevsk.ru) Luokka:Krasnodarin aluepiirin kaupungit
Richard Clayderman

Richard Clayderman (s. Philippe PagèsBiography of Richard Clayderman allmusic.com Viitattu 7.3.2012 28\. joulukuuta 1953Clayderman RFI:ssa rfimusique.com Viitattu 7.3.2012 PariisiTaipeitimes - Richard Clayderman Taipeitimes.com Viitattu 7.3.2012 ) on ranskalainen viihdepianisti. Alun perin klassisen pianistin uraa tehnyt Clayderman vaihtoi 1970-luvulla tyyliä ja tuli tunnetuksi vuoden 1976 hitistään ”Ballade pour Adeline”. Sittemmin Clayderman on levyttänyt yli tuhat kappaletta ja myynyt yli 70 miljoonaa albumia. (Digitilaajille) Niiden myynti on yltänyt eri maissa yhteensä satoihin kultalevyihin ja sataankuntaan platinalevyyn. (Digitilaajille) Claydermanin klassista ja viihdemusiikkia yhdistelevä ”uusromanttinen” tyyli on saanut musiikkipiireissä kritiikkiä. (Digitilaajille) Clayderman on konsertoinut usein myös Suomessa. Soolopianoalbumien lisäksi hän on levyttänyt myös yhdessä muiden instrumentaaliviihteen suurten nimien, kuten kapellimestari James Lastin ja kitaristi Francis Goyan kanssa. ==Lähteet== Luokka:Ranskalaiset pianistit Luokka:Vuonna 1953 syntyneet Luokka:Elävät henkilöt
Brue

Brue on noin 54 kilometriä pitkä joki Somersetin alueella Lounais-Englannissa Yhdistyneessä kuningaskunnassa. Se saa alkunsa Brewhamissa Etelä-Somersetissa ja laskee Bristolin kanaaliin Burnham-on-Seassa. Bruen merkittävimmät sivujoet ovat Pitt, Alham ja Whitelake River. ==Lähteet== ==Aiheesta muualla== Luokka:Somersetin joet
Ole Finell

Ole Herman Finell (27. heinäkuuta 1895 Vaasa – 23. toukokuuta 1964 Helsinki) oli suomalainen ruotsin kielellä kirjoittanut kirjailija. == Teoksia == * Amor på lur. Fama, Helsingfors 1930 * Marianne : en diktroman. Fama, Helsingfors 1930 * Mikä missä milloin : kysymyksiä ja vastauksia : seurapeli kirjan muodossa ; toim. Ole Finell. Kuvataide, Helsinki 1931 * Symfoni. Fama, Helsingfors 1932 * Vem, var, vad : Frågor och svar : ett sällskapsspel i bokform. Helsingfors 1932 * Flickan som flydde : en fragmentarisk versroman. Fama, Helsingfors 1935 * Frågesport : 1000 och en fråga. Bildkonst, Helsingfors 1946, 3. uppl. 1947, 4. uppl. 1950 (suomeksi nimellä Kyselyaskartelua : 1000 ja yksi kysymystä, Kuvataide, Helsinki 1946) * Gipsy : historien om en klok och läraktig hund ; tecknad av M. Tigerstedt. Bildkonst, Helsingfors 1946 (suomeksi nimellä Tupsu : älykkään ja oppivaisen koiran seikkailu, Kuvataide, Helsinki 1944) Nimimerkillä Poggio Bracchiano: * Uppochnedvända världen. Fama, Helsingfors 1930 == Ruotsinnoksia == * K. J. Seppälä : Vårt gäng i reserven ; tecknare Helga Sjöstedt ; svensk tolkning Ole Finell. Säilä, Helsingfors 1941 * K. J. Seppälä : Vårt gäng på vintermanöver ; svensk tolkning Ole Finell. Säilä, Helsingfors 1942 * Mattis och Maijas vinterbestyr ; svensk tolkning av Ole Finell. Korttitukku, Helsinki 1943 * Joni Rautio : Den lille gentlemannen : förhållningsregler för småttingar ; illustratör Helga Sjöstedt ; svensk tolkning Ole Finell. Sahra, Helsingfors 1946 == Lähteet == * Luokka:Suomenruotsalaiset kirjailijat Luokka:Vuonna 1895 syntyneet Luokka:Vuonna 1964 kuolleet
Alham

Alham on noin 16 kilometriä pitkä Bruen sivujoki Somersetin alueella Lounais- Englannissa Yhdistyneessä kuningaskunnassa. Se saa alkunsa Higher Alhamissa Bathcomben lähistöllä ja laskee Brueen Alfordin pohjoispuolella. == Lähteet == == Aiheesta muualla == Luokka:Somersetin joet
Apple ID

Apple ID on tunnistautumisjärjestelmä, joka on käytössä monissa Applen tuotteissa kuten iWork-ohjelmistossa, iTunes Storessa ja App Storessa.Apple ID: Usein kysytyt kysymykset Apple ID toimii all-in-one-tunnuksena, joka mahdollistaa monien eri palveluiden käytön samalla tunnuksella.Missä Apple ID:tä voi käyttää? == Apple ID:n hankkiminen == Apple ID koostuu kahdesta osasta: käyttäjänimestä tai käyttäjä-ID:stä ja salasanasta. Käyttäjä-ID:n tulee olla toimiva sähköpostiosoite. Salasana on aakkosnumeerinen merkkijono, jossa on oltava vähintään 8 merkkiä, yksi iso kirjain ja yksi numero.Apple ID:n salasanan vaihtaminen Kun käyttäjä luo Apple ID:n, Apple lähettää hänelle vahvistussähköpostin käyttäjän rekisteröinnin aikana antamaan sähköpostiosoitteeseen. Käyttäjän tulee seurata vahvistussähköpostiin sisällytettyä aktivointilinkkiä aktivoidakseen tunnuksen. == Katso myös == * Monivaiheisen todentamisen väsytyshyökkäys == Lähteet == Luokka:Apple
Osvald Sirén

Osvald Sirén (6. huhtikuuta 1879 Helsinki – 12. kesäkuuta 1966 Tukholma) oli suomalainen taidehistorioitsija, intendentti ja ruotsin kielellä kirjoittanut kirjailija. Sirén toimi Tukholman Nationalmuseumin intendenttinä 1928–1946 ja sitä ennen taidehistorian professorina Tukholman yliopistossa 1908–1923. == Teoksia == *Accord. Dikter, Helsingfors 1902 *Carl Gustaf Pilo och hans förhållande till den samtida porträttkonsten i Sverige och Danmark : ett bidrag till den skandinaviska konsthistorien, Stockholm 1902 *Dessins et tableaux de la Renaissance italienne dans les collections de Suède, Stockholm 1902 *Leonardo da Vinci : hans lefnadsöden, bildverk, personlighet och målarbok, Stockholm 1911. Ilmestyi englanniksi 1916 nimellä Leonardo da Vinci : the artist and the man. *Beskrifvande förteckning öfver Stockholms högskolas tafvelsamling jämte konsthistorisk inledning, Stockholm 1912 *Nyförvärfvade konstverk i Stockholms högskolas samling 1912, Stockholm 1913 *Giotto and Some of his Followers, 1917 *Den gyllene paviljongen : minnen och studier från Japan, Stockholm 1919 *Essentials in art, London 1920 *The Walls and Gates of Peking, London 1924 *Chinese Sculpture from the Fifth to the Fourteenth Century; over 900 Specimens in Stone, Bronze, Lacquer and Wood, Principally from Northern China, 1925 *Les palais imperiaux de Pekin, 1926 *Studien zur chinesischen Plastik der Post-T'angzeit, Berlin 1927 *A History of Early Chinese Art, 1929 *Bilder från Grekland, Stockholm 1935 *The Chinese on the Art of Painting: Translations and Comments, 1936 *A History of Later Chinese Painting, 1938 *Gardens of China, 1949 *China and gardens of Europe of the eighteenth century, 1950 *Kinas trädgårdar och vad de betytt för 1700-talets Europa, 2 delar. Stockholm 1948-1950 *Chinese Painting : Leading Masters and Principles, New York 1950-1958 == Lähteet == * * Ruotsinkielisen ja englanninkielisen Wikipedian artikkelit Osvald Sirénistä Luokka:Suomalaiset taidehistorioitsijat Luokka:Suomenruotsalaiset kirjailijat Luokka:Vuonna 1879 syntyneet Luokka:Vuonna 1966 kuolleet
Cajsa Warg

Anna Christina Cajsa (Kajsa) Warg (23. maaliskuuta 1703 Örebro - 5. helmikuuta 1769 Tukholma) oli ruotsalainen taloudenhoitaja ja keittokirjailija. Cajsa Wargin isä oli raatimies Anders Warg ja äiti Karin Livijn. Hän muutti kotoa jo nuorena ansaitakseen elantonsa ja pääsi taloudenhoitajaksi (”husmamsell”) merkittäviin tukholmalaisperheisiin, kuten Wolter Reinhold von Stackelbergille, Berndt Otto von Stackelbergille ja lopulta valtiosihteeri, ylipostitirehtööri, vapaaherra Leonard Klinckowströmille Tukholmaan. Warg julkaisi äidiltään saamallaan perinnöllä palveluspaikoissaan kokoamiaan reseptejä vuonna 1755 kirjana nimellä Hjelpreda I Hushållningen För Unga Fruentimber, ja kirja ilmestyi sittemmin useina painoksina. 14. ja viimeinen painos ilmestyi 1822. Etunimelle Cajsa tai Kajsa ei ole historiallisia vahvistuksia, vaan hänen nimensä on ollut aina Christina, vaikka hänet nykyisin tunnetaan Cajsana.Nationalencyklopedin på internet (prenumerant). Matkultur: Alla tiders kock. Warg tunnetaan Ruotsin keittotaidon äitinä. Häneltä on peräisin lentävä lause ”man tager vad man haver” (otetaan mitä on), tosin sitä ei löydy hänen keittokirjastaan. Wargin keittokirja ei ollut ensimmäinen ruotsalainen keittokirja, kuten usein sanotaan, vaan gastronomisessa bibliografiassa kolmaskymmeneskolmas, mutta se oli kylläkin omana aikanaan laajimmalle levinnyt.Mamsellen vid hällen. Populär historia. Viitattu 26.4.2012. == Lähteet == Luokka:Keittokirjailijat Luokka:Ruotsalaiset tietokirjailijat Luokka:Vuonna 1703 syntyneet Luokka:Vuonna 1769 kuolleet
Selena Gomez & the Scene

Selena Gomez & the Scene oli yhdysvaltalainen popyhtye, jonka näyttelijä ja laulaja Selena Gomez perusti vuonna 2008. Yhtyeeltä on julkaistu kolme albumia: Kiss & Tell (29. syyskuuta 2009), A Year Without Rain (17. syyskuuta 2010) ja When the Sun Goes Down (28. heinäkuuta 2011). Yhtye lopetti vuonna 2012 Gomezin keskittyessä soolouraansa ja näyttelemiseen. == Albumit == * Kiss & Tell (2009) * A Year Without Rain (2010) * When the Sun Goes Down (2011) == Jäsenet == * Selena Gomez, laulu * Drew Taubenfeld, kitara * Joey Clement, basso * Greg Garman, rummut * Dane Forrest, koskettimet === Aiemmat jäsenet === * Nick Foxer, koskettimet (2008–2009) * Ethan Roberts, kitara (2008–2012) == Kiertueet == * Selena Gomez & the Scene: Live in Concert (2009–2010) * A Year Without Rain Tour (2010–2011) * We Own the Night Tour (2011–2012) == Palkinnot == === People's Choice Awards === * Parhaan läpimurron People's Choice Award === Teen Choice Awards === * Choice Music: Group (2010) * Choice Music: Breakout Artist (2010) * Choice Music: Group (2011) * Choice Music: Single (2011) * Choice Music: Love Song (2011) === Argentiinan Nickelodeon Kids' Choice Awards === * Favorite International Singer (2011) Luokka:Yhdysvaltalaiset popyhtyeet
Salisburyn rautatieasema

Salisburyn rautatieasema on Salisburyn kaupungin päärautatieasema Wiltshiressä Englannissa. Asemaa ylläpitää South West Trains, minkä lisäksi asemalla pysähtyy First Great Westernin junia. Nykyisin käytössä oleva vuonna 1859 avattu asemarakennus on suojeltu. Salisburyssa pysähtyvät South West Trainsin liikennöimät junat Lontoosta Waterloon rautatieasemalta Exeteriin ja Bristoliin. Lisäksi liikennettä on Romseyn ja Southamptonin kautta Chandler's Fordiin. Asemalla pysähtyy myös First Great Westernin liikennöimiä junavuoroja Cardiffin, Bristolin, Southamptonin ja Portsmouthin sataman välillä. Vuonna 1906 Salisburssa liian kovalla vauhdilla mutkaan ajanut juna suistui raiteilta. Onnettomuudessa menehtyi yhteensä 28 ihmistä. Tiedosto:Salisbury 158881 153373.jpg|First Great Westernin ja South West Trainsin junat Salisburyssa Tiedosto:Railway Disaster at Salisbury, 1st July, 1906.png|Vuoden 1906 onnettomuus Tiedosto:Salisbury railway station geograph-2480211-by-Ben- Brooksbank.jpg|Asema vuonna 1963 ==Lähteet== ==Aiheesta muualla== *Salisburyn rautatieasema National Railin sivuilla Luokka:Wiltshiren rautatieliikennepaikat Rautatieasema
Krasnoturjinsk

Krasnoturjinsk () on Venäjän Uralin federaatiopiirin Sverdlovskin alueella sijaitseva keskikokoinen teollisuuskaupunki. Vuonna 2010 kaupungin asukasluku oli 59 633 henkeä. ==Lähteet== ==Aiheesta muualla== Luokka:Sverdlovskin alueen kaupungit
Maggie Stiefvater

Maggie Stiefvater (s.1981) on yhdysvaltalainen bestseller-kirjailija. Hänet tunnetaan Suomessa ihmissusiin pohjautuvasta Väristys-trilogiastaan (engl. The Wolves of Mercy Falls). ==Suomennetut teokset== ===Väristys-trilogia=== *Väristys, WSOY, 2010 (Shiver, 2009) *Häivähdys, WSOY, 2011 (Linger, 2010) *Ikuisuus, WSOY, 2011 (Forever, 2011) *Viettelys, WSOY, 2014 (Sinner, 2014) ==Aiheesta muualla== * Risingshadow-sivusto * Kirjailijan blogi * Kirjailijan kotisivu Luokka:Vuonna 1981 syntyneet Luokka:Yhdysvaltalaiset kirjailijat Luokka:Elävät henkilöt
Nélson Oliveira

Nélson Miguel Castro Oliveira (s. 8. elokuuta 1991 Barcelos, Portugali) on portugalilainen jalkapalloilija. Hän edustaa Englannin mestaruussarjassa pelaavaa Norwich Citya ja on pelipaikaltaan hyökkääjä. == Seurajoukkueura == Oliveira saapui Benfican junioriakatemiaan 15-vuotiaana Bragasta. Tammikuussa 2010 hän siirtyi kauden loppuun asti kestävällä lainasopimuksella Rio Aveen. 7. helmikuuta 2010 Oliveira pelasi ensimmäisen ammattilaisottelunsa sekä teki ensiesiintymisensä Primeira Ligassa Leixõesia vastaan. Kaudeksi 2010–2011 Oliveira lainattiin Paços Ferreiraan. Hän onnistui maalinteossa heti ensimmäisessä ottelussaan 12. syyskuuta 2011 Marítimoa vastaan. Kesällä 2011 hän palasi takaisin Benficaan ja teki ensiesiintymisensä joukkueessa 14. lokakuuta 2011 ottelussa Portimonensea vastaan. Kaudella 2012-2013 Oliveira pelasi jälleen lainalla. Hän iski espanjalaiselle RC Deportivo de La Coruñalle 30 ottelussa neljä maalia. Kaudeksi 2013-2014 Benfica lainasi Oliveiran Stade Rennais'hin. Oliveira pelasi seuraavilla kausilla Englannissa kaksi kertaa lainasopimuksella. Ensin puoli vuotta Valioliigaa Swanseassa kauden 2015 loppuun ja kaudella 2015-2016 Mestaruussarjassa Nottinghamissa. Oliveira siirtyi nelivuotisella sopimuksella Norwichiin 30. elokuuta 2016. == Aiheesta muualla == * Nélson Oliveiran esittely Footballzz.com-sivustolla Luokka:Portugalilaiset jalkapalloilijat Luokka:Vuonna 1991 syntyneet Luokka:Elävät henkilöt
JD Motorsport

JD Motorsport on italialainen pikkuformulatalli. Talli perustettiin vuonna 1995. Talli on voittanut Eurocup Formula Renault sarjan mestaruuden seitsemän kertaa vuosina 1996–2000, 2003 ja 2006. Vuosina 2008 ja 2009 talli voitti International Formula Master sarjan mestaruuden. Talli kilpaili aiemmin myös Formula Abarth ja Italian Formula 3-sarjoissa. Vuonna 2015 talli teki paluun Eurocup Formula Renault -sarjaan ja kilpailee myös Formula Renault Alps -sarjassa. ==Lähteet== Luokka:Italialaiset autourheilutallit
Desperate-luokka

Desperate-luokka oli Britannian Kuninkaallisen laivaston torpedovenehävittäjäluokka (). Luokan alukset valmisti John I. Thornycroft and Company. == Alukset == Desperate-luokan torpedovenehävittäjätLyon, David s. 45 Nimi Telakka Kölinlasku Vesille Valmis Kohtalo HMS Desperate John I. Thornycroft and Company, Chiswick 1. heinäkuuta 1895 15. helmikuuta 1896 helmikuu 1897 myyty romutettavaksi 1920 HMS Fame Thornycroft 4. heinäkuuta 1895 15. huhtikuuta 1896 kesäkuu 1897 myyty romutettavaksi 1921 HMS Foam Thornycroft 16. heinäkuuta 1895 8. lokakuuta 1896 heinäkuu 1897 myyty romutettavaksi 1914 HMS Mallard Thornycroft 13. syyskuuta 1895 19. marraskuuta 1896 lokakuu 1897 myyty romutettavaksi 1920 == Lähteet == * * * * === Viitteet === *
Singaporen vaakuna

Singaporen vaakuna on Singaporen tunnus lipun, kansallislaulun ja moton ohella. Se on otettu käyttöön vuonna 1959, kun Singapore sai itsehallinnon. Samaan aikaan otettiin käyttöön myös lippu ja kansallislaulu. Vaakunan kilven tähdet ja puolikuu ovat myös maan lipussa. Ne kuvaavat demokratian, rauhan, edistyksen, oikeudenmukaisuuden ja tasa-arvon ihanteisiin pyrkivää kansaa. Punainen ja valkoinen väri kuvaavat maailmanlaajuista veljeyttä ja puhtautta. Kilvenkannattajina on oikealla puolella leijona, joka edustaa Singaporea, "leijonien kaupunkia", ja vasemmalla tiikeri kuvaamassa taloudellisia ja poliittisia yhteyksiä Malesiaan. Alhaalla on valtion malaijinkielinen motto Majulah Singapura, suomeksi Eteenpäin, Singapore. ==Lähteet== Vaakuna Luokka:Valtioiden vaakunat
Lorenzo Magalotti

Lorenzo Magalotti (1637 Rooma – 1712 Firenze) oli italialainen diplomaatti, tiedemies ja kirjailija. Magalotti vieraili Ruotsissa vuonna 1674. Hänen matkakuvaus Notizie di Svezia ilmestyi nimellä Sverige under år 1674 vuonna 1912, ja kirjankustantamo Rediviva julkaisi sen uudelleen 1986Biblioteknitt viitattu 6.3.2012. Magalotti oli tuohon aikaan Firenzen suurherttuan Cosimo III:n (1642-1723) diplomaatti. Hän matkusti kaikkialla Euroopassa ja tarjoaa kirjassaan monipuolisen kuvauksen Ruotsin tilanteesta. Kirjassa on kuvituksena runsaasti laveerauksia, jotka kuvaavat Ruotsia sen suurvalta-aikana. ==Lähteet== Luokka:Vuonna 1637 syntyneet Luokka:Vuonna 1712 kuolleet Luokka:Italialaiset diplomaatit Luokka:Italialaiset kirjailijat
John H. Jones

John H. Jones (Joulukuu 1873 – 27. joulukuuta 1955) oli brittiläinen jalkapalloilija. Hän kuului maalivahtina Upton Park -joukkueeseen, joka voitti kultamitalin vuoden 1900 kesäolympialaisissa Pariisissa.John Jones Biography and Olympic Results | Olympics at Sports-Reference.com == Lähteet == Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1873 syntyneet Luokka:Vuonna 1955 kuolleet
René Grandjean

René Grandjean (s. 1872) oli ranskalainen jalkapalloilija. Hän pelasi Club Françaisille. Hän kilpaili vuoden 1900 kesäolympialaisissa Pariisissa, jossa hän kuului hopeaa saaneeseen joukkueeseen.René Grandjean Biography and Olympic Results | Olympics at Sports-Reference.com == Lähteet == Luokka:Ranskalaiset jalkapalloilijat Luokka:Ranskalaiset olympiamitalistit Luokka:Vuonna 1872 syntyneet Luokka:Kuolinvuosi puuttuu
Porcupine

Porcupine tarkoittaa seuraavia asioita: *Porcupine Tree, brittiläinen yhtye *Porcupine, Echo & the Bunnymen -yhtyeen albumi ;Britannian kuninkaallinen laivasto * HMS Porcupine (1746), 16-tykkinen sluuppi * HMS Porcupine (1776), 16-tykkinen sluuppi * HMS Porcupine (1777), 24-tykkinen Porcupine-luokan kuudennen luokan alus * HMS Porcupine (1807), 22-tykkinen Banterer-luokan kuudennen luokan alus * HMS Porcupine (1844), puinen siipiratasalus * HMS Porcupine (1895), Janus-luokan torpedovenehävittäjä * HMS Porcupine (G93), P-luokan hävittäjä.
Martin Dooling

Martin Thomas Dooling (18. joulukuuta 1886 Alton, Illinois, Yhdysvallat – 21. elokuuta 1966 Saint Louis, Missouri, Yhdysvallat) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa, jossa hän kuului pronssia saaneeseen St. Rose Parish -joukkueeseen.Martin Dooling Biography and Olympic Results | Olympics at Sports-Reference.com == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiamitalistit Luokka:Vuonna 1886 syntyneet Luokka:Vuonna 1966 kuolleet
Frank Frost

Frank Frost oli yhdysvaltalainen jalkapalloilija, joka kilpaili vuoden 1904 kesäolympialaisissa Saint Louisissa. Siellä hän kuului maalivahtina St. Rose Parish -joukkueeseen, joka sai pronssia.Frank Frost Biography and Olympic Results | Olympics at Sports-Reference.com == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiamitalistit Luokka:Kuolinvuosi puuttuu Luokka:1800-luvulla syntyneet
Anarkistinen insurrektionalismi

Anarkistinen insurrektionalismi (kapinallinen anarkismi) on Italiassa 1970-luvulla kehittynyt anarkismin suunta, jonka juuret ovat klassisessa anarkismissa, etenkin Bakuninin, Malatestan ja Luigi Galleanin kirjoituksissa. Insurrektionalismi hylkää syndikalistiset metodit aikansa eläneinä, ja painottaa epämuodollista organisaatiota, joka koostuu perussoluista ja läheisryhmistä. Insurrektionalistien päämäärä on yleinen kapina, kansannousu, joka kehittyy anarkistiseksi vallankumoukseksi. Perinteisen ”luokkasodan” käsitteen sijaan insurrektionalistit ovat puhuneet ”sosiaalisesta sodasta”. Insurrektionaaliseen anarkismiin liitetään usein termi ”teon propaganda” (), jolla tarkoitetaan erilaisia väkivallan tekoja, kuten pommituksia ja salamurhia. Näistä kuuluisimpia ovat Leon Czolgoszin suorittama Yhdysvaltain presidentti William McKinleyn murha sekä Gaetano Brescin suorittama Italian kuningas Umberto I:n murha. Anarkistisen insurrektionalismin keskeinen teoreetikko on italialainen Alfredo M. Bonanno. Insurrektionalismi on voimakkainta Välimeren maissa sekä Etelä-Amerikassa. 2000-luvulla insurrektionalismi on ollut anarkismin voimakkaimmin kasvavimpia suuntauksia, ja sen vaikutukset näkyvät yhä enemmän eri maiden anarkistiliikkeissä. == Aiheesta muualla == * Takku * Act for freedom now! * Writings of Alfredo Bonanno * 325 Magazine Luokka:Anarkokommunismi‎
François Mansart

François Mansart (13. tammikuuta 1598 – 23. syyskuuta 1666) oli yksi ranskalaisen varhaisklassismin arvostetuimmista arkkitehdeista. Hänen päätöinään pidetään Blois’n linnan niin sanottua Orléansin siipeä sekä Pariisin lähellä sijaitsevaa Maisons-Laffitten linnaa. thumb|left|François Mansartin parhaimpiin töihin kuuluva Château de Maisons-Laffitte rakennettiin vuosina 1630–1651. François Mansart käytti rakennuksissaan usein aumakattoa, jonka lappeet rakennettiin kahteen eri kulmaan niin, että uloimmat lappeet tehtiin hyvin jyrkiksi ja varustettiin ikkunoilla. Rakenne kasvatti asuttavaa lattiapinta-alaa rakennuksen ulkoseinien vierellä. Tämä teki kattotyypistä suositun ja sitä alettiin kutsua hänen tyylikseen () ja lopulta hänen nimellään eli mansardikatoksi (toit mansart). Jyrkän lappeen rajaamia huonetiloja alettiin kutsua mansardihuoneiksi (mansarde) tai mansardikerroksiksi. Ylimääräisellä taitteella varustettuja kattoja on kuitenkin rakennettu Ranskassa jo 1500-luvun puolivälissä. Esimerkiksi vuonna 1546 rakennetun Lescot-siiven katto Louvren palatsissa on sellainen. Tämän kauden katoissa alempi lape jää kuitenkin näyttävän attikan vuoksi usein maan pinnalta katsoen näkymättomiin. Pierre Lescot'n suunnittelema kattotyyppi tulikin tunnetuksi vasta myöhemmin nimellä mansardikatto. ==Lähteet== Luokka:Ranskalaiset arkkitehdit Luokka:Vuonna 1598 syntyneet Luokka:Vuonna 1666 kuolleet Luokka:Seulonnan keskeiset artikkelit
Ruggero Maregatti

Ruggero Maregatti (14. heinäkuuta 1905 Milano – 20. lokakuuta 1963) oli italialainen yleisurheilija. Hän syntyi Milanossa ja kilpaili vuoden 1932 kesäolympialaisissa Los Angelesissa. Hän sai pronssia 4 × 100 metrin viestijuoksussaRuggero Maregatti Biography and Olympic Results | Olympics at Sports-Reference.com Giuseppe Castellin, Gabriele Salviatin ja Edgardo Toettin kanssa.Italy Athletics at the 1932 Los Angeles Summer Games | Olympics at Sports-Reference.com == Lähteet == Luokka:Italialaiset pikajuoksijat Luokka:Italialaiset olympiamitalistit Luokka:Vuonna 1905 syntyneet Luokka:Vuonna 1963 kuolleet
Giuseppe Castelli

Giuseppe Castelli (5. lokakuuta 1907 Frugarolo – 19. joulukuuta 1942) oli italialainen yleisurheilija. Hän kilpaili vuoden 1928 kesäolympialaisissa Amsterdamissa 200 metrin juoksussa ja 4 × 100 metrin viestijuoksussa.Giuseppe Castelli Biography and Olympic Results | Olympics at Sports-Reference.com Vuoden 1932 kesäolympialaisissa Los Angelesissa Castelli sai 4 × 100 metrin viestijuoksussa pronssia Ruggero Maregattin, Gabriele Salviatin ja Edgardo Toettin kanssa.Italy Athletics at the 1932 Los Angeles Summer Games | Olympics at Sports-Reference.com Castelli kaatui toisessa maailmansodassa. == Lähteet == Luokka:Italialaiset pikajuoksijat Luokka:Italialaiset olympiamitalistit Luokka:Toisessa maailmansodassa kaatuneet Luokka:Vuonna 1907 syntyneet Luokka:Vuonna 1942 kuolleet
Smokkimies

Smokkimies () on vuonna 2002 ensi-iltansa saanut Kevin Donovanin ohjaama yhdysvaltalainen toimintakomedia. Elokuvan pääosissa esiintyvät Jackie Chan, Jennifer Love Hewitt, Jason Isaacs, Debi Mazar, Ritchie Coster ja Peter Stormare. Elokuva oli taloudellinen menestys. == Rooleissa == == Lähteet == == Aiheesta muualla == * * Luokka:Vuoden 2002 yhdysvaltalaiset elokuvat Luokka:Yhdysvaltalaiset toimintakomediat Luokka:DreamWorksin elokuvat Luokka:Elokuvat muotimaailmasta
Optinen datansiirto

Optinen datansiirto voi viitata seuraaviin asioihin: *tiedonsiirto valokuidussa *optinen tiedonsiirto vapaassa tilassa
Andrei Melnitšenko

Andrei Melnitšenko (, , s. 8. maaliskuuta 1972) on venäläinen liikemies. Hän työskentelee SUEK:n (СУЭК, Siberian Coal Energy Company) ja EuroChemin hallituksen puheenjohtajana. Melnitšenko opiskeli fysiikkaa Moskovan yliopistossa, mutta jätti opintonsa kesken 1991, alkoi myydä tietokoneita ja perusti valuutanvaihtoketjun. Vuonna 1993 hän perusti MDM-pankin. MDM hoiti muun muassa Roman Abramovitšin rahaliikennettä. Vuonna 2000 Melnitšenko alkoi Sergei Popovin kanssa koota kemikaali-, hiilikaivos- ja terästeollisuusimperiumia. Vuonna 2006 Melnitšenko myi teräsputkia valmistavan TMK:n Dmitri Pumpjanskille. Melnitšenko myi osuutensa MDM:stä Popoville ja sai vastineeksi osuuden EuroChemista, Venäjän suurimmasta lannoitteiden tuottajasta. Hiilentuottaja SUEK on edelleen (2008) heidän yhteisomistuksessaan. Melnitšenko on myös hankkinut osuuden saksalaisesta lannoitetuottaja K+S Groupista ja Gazpromin kanssa osan Venäjän sähköverkosta. Vuonna 2005 Melnitšenko meni naimisiin serbialaisen mallin ja laulajan Aleksandra o.s. Kokotovićin (s. 1977) kanssa. Melnitšenko omistaa "A"-nimisen huvipurren. == Lähteet == * * === Viitteet === Luokka:Venäläiset liikemiehet Luokka:Venäläiset oligarkit Luokka:Vuonna 1972 syntyneet Luokka:Elävät henkilöt
IPad (kolmas sukupolvi)

Kolmannen sukupolven iPad on Applen valmistama taulutietokone, joka on iPad- tuoteryhmän kolmas laite. Laite julkistettiin 7. maaliskuuta 2012 lehdistötilaisuudessa San Franciscossa. Applen mukaan laite on edeltäjiensä tapaan suunniteltu käytettäväksi erilaisten medioiden seuraamiseen, sähköpostin lukemiseen sekä ilmaisien ja maksullisien pelien pelaamiseen. Kolmannen sukupolven iPadissa on nopeampi prosessori ja tarkempi Retina-näyttö verrattuna aiempiin sukupolviin. == Laitteisto == Laitteessa on Apple A5X -tuplaydinsuoritin, jossa on myös neliytiminen grafiikkasuoritin. Yhtenä uudistuksista laitteen edeltäjään, iPad 2:een, on tarkempi näyttö 2 048 × 1 536 pikselin resoluutiolla. Kolmannen sukupolven iPadissa on takana viiden megapikselin kamera, jolla voidaan kuvata 1080p-videokuvaa 30 kuvalla sekunnissa, ja edessä VGA-laadulla kuvaava kamera. Laitteen 4G-versiossa on perinteisten 3G-piirien lisäksi myös LTE-piiri. == Tekniset tiedot == Tekniset tiedot Malli WLAN WLAN + 4G Julkistuspäivä 7. maaliskuuta 2012 Ensimmäinen myyntipäivä : 16. maaliskuuta 2012 : 23. maaliskuuta 2012 Näytön koko Kuvasuhde 4:3 tai 3:4, 9,7 tuumaa (20 × 15 cm) Näyttöteknologia Nestekidenäyttö IPS (in-plane switching) -tekniikalla, LED-taustavalaistu Grafiikat 2 048 × 1 536 tai 1 536 × 2 048 px (QXGA), 264 ppi Prosessori Apple A5X -järjestelmäpiiri (SoC) Massamuisti 16, 32, 64 gigatavun (GB) flash-muisti Langattomuus WLAN (802.11a/b/g/n), Bluetooth 4.0 Matkapuhelinverkko ei GSM/EDGE (850, 900, 1800, 1900 MHz), UMTS/HSPA/HSPA+/DC-HSDPA (850, 1900, 2100 MHz), CDMA/EV-DO Rev. A (Verizon-malli; 800, 1900 MHz) LTE (700, 2100 MHz) Geopaikannus Skyhook Wireless A-GPS Tunnistimet Kiihtyvyysanturi, valoanturi, digitaalinen kompassi, gyroskooppi Käyttöjärjestelmä iOS 5.1 Kamera Takakamera 5 megapikseliä, videokuvaus 1080p (30 fps); etukamera VGA-laadun kuvat ja video (30 fps); geomerkintä Paino 652 g 662 g Mitat 241,2 × 185,7 × 9,4 mm == Lähteet == *Apple; iPad tekniset tiedot ===Viitteet=== Luokka:Seulonnan keskeiset artikkelit Luokka:Applen taulutietokoneet Luokka:Vuoden 2012 taulutietokoneet
Sri Lankan vaakuna

Sri Lankan vaakuna on Sri Lankan tunnus lipun ja kansallislaulun ohella. Se otettiin käyttöön vuonna 1972. Vaakunan miekkaa kädessään pitävä leijona, joka on myös valtion lipussa, on vanha, jo 500-luvulta eaa. peräisin oleva vertauskuva. Leijonan ympärillä on buddhalaisuuteen liittyvä lootuksen kukka. Riisikulho alhaalla kuvaa hyvinvointia ja sen ympärillä olevat Aurinko ja Kuu symboloivat toivetta valtion pitkästä tulevaisuudesta. Pyörä on buddhalaisuuden symboli. Vaakuna on myös Sri Lankan presidentin lipussa. == Lähteet == Vaakuna Luokka:Valtioiden vaakunat
Baltic Cup

Baltic Cup (, , ) on vuodesta 1928 lähtien järjestetty Baltian maiden välinen jalkapalloturnaus. Vuosina 1940-1976 maiden ollessa osa Neuvostoliittoa, turnaus järjestettiin epävirallisena Viron, Latvian ja Liettuan neuvostotasavaltojen välillä. Myös Valko-Venäjän sosialistinen neuvostotasavalta oli mukana joinakin vuosina. Turnausta ei järjestetty vuosina 1977-1990. Baltian maiden itsenäistyttyä 1991 turnaus pidettiin aluksi vuosittain, mutta nykyään se pyritään järjestämään joka toinen vuosi. Suomi oli mukana Baltic Cupissa ensimmäistä kertaa vuonna 2012 ja osallistui myös vuoden 2014 turnaukseen. ==Turnauksen voittajat== Vuosi Voittaja Isäntäkaupunki 1928 Latvia Tallinna 1929 Viro Riika 1930 Liettua Kaunas 1931 Viro Tallinna 1932 Latvia Riika 1933 Latvia Kaunas 1935 Liettua Tallinna 1936 Latvia Riika 1937 Latvia Kaunas 1938 Viro Tallinna 1991 Liettua Klaipėda 1992 Liettua Liepāja 1993 Latvia Pärnu 1994 Liettua Vilna 1995 Latvia Riika 1996 Liettua Narva 1997 Liettua Vilna 1998 Liettua Liepāja, Valga, Viljandi 2001 Latvia Riika 2003 Latvia Tallinna, Valga 2005 Liettua Kaunas 2008 Latvia Riika, Jūrmala 2010 Liettua Kaunas 2012 Latvia Tartto, Võru 2014 Latvia Jūrmala, Ventspils 2016 Latvia Klaipėda, Liepāja, Tallinna 2018 Latvia Rakvere, Riika, Vilna ==Lähteet== *Baltic Cup The Rec.Sport.Soccer Statistics Foundation ===Viitteet=== Luokka:Jalkapallon maajoukkuekilpailut
Mia Santoromito

Mia Santoromito (s. 29. maaliskuuta 1985 Sydney) on australialainen vesipalloilija. Hän kilpaili vuoden 2008 kesäolympialaisissa Pekingissä ja sai siellä pronssia joukkueessa, johon kuului myös muun muassa hänen siskonsa Jenna Santoromito.Mia Santoromito Biography and Olympic Results | Olympics at Sports-Reference.com == Lähteet == Luokka:Australialaiset vesipalloilijat Luokka:Australialaiset olympiamitalistit Luokka:Vuonna 1985 syntyneet Luokka:Elävät henkilöt
Archie Jewell

Archie Jewell () oli yksi RMS Titanicin kuudesta tähystäjästä. Hän syntyi Budessa Pohjois-Cornwallissa John ja Elizabeth Jewellin perheeseen. Hän ryhtyi merimieheksi 15-vuotiaana, palvellen muun muassa RMS Oceanicillä. Titanicin onnettomuuden jälkeen, josta hän pelastui pelastusveneessä 7, hän oli ensimmäinen laivan henkilöstöstä, jota kuulusteltiin Ison-Britannian onnettomuustutkinnassa. Jewell pelastui myös Titanicin sisaralus HMHS Britannicin uppoamisesta 21. marraskuuta 1916. Hän kuoli 17. huhtikuuta 1917, kun alus, jossa hän palveli, joutui saksalaisen sukellusveneen torpedoimaksi. == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1888 syntyneet Luokka:Vuonna 1917 kuolleet
Jenna Santoromito

Jenna Santoromito (s. 21. tammikuuta 1987 Sydney) on australialainen vesipalloilija. Hän kilpaili vuoden 2008 kesäolympialaisissa Pekingissä ja sai pronssia joukkueessa, johon kuului myös muun muassa hänen siskonsa Mia Santoromito.Jenna Santoromito Biography and Olympic Results | Olympics at Sports-Reference.com == Lähteet == Luokka:Australialaiset vesipalloilijat Luokka:Australialaiset olympiamitalistit Luokka:Vuonna 1987 syntyneet Luokka:Elävät henkilöt
David Blair

David Blair (11. marraskuuta 1874 – 10. tammikuuta 1955) oli Titanicin alkuperäinen aliperämies. Hän toimi aliperämiehenä laivan koeajojen ajan, mutta ennen laivan lähtöä neitsytmatkalle White Star Line -varustamossa tehtiin päätös, että Olympicin aliperämies siirtyisi Titanicille. Lähtiessään laivasta 9. huhtikuuta Blair vei mukanaan tähystämön puhelimen avaimen, minkä lisäksi hän ilmeisesti piilotti tähystäjän kiikarit hyttiinsä. Tähystäjä Frederick Fleet todisti myöhemmin, ettei miehistö ollut onnistunut löytämään niitä. Vuonna 1914 Blair ja Charles Lightoller toimivat samalla laivalla, Oceanicillä, kun se tarttui matalikkoon. Navigoijana toiminut Blair joutui puolustamaan itseään sotaoikeudessa. == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1874 syntyneet Luokka:Vuonna 1955 kuolleet